CELEX: 31982R1455
Language: el
Date: 1982-05-18 00:00:00
Title: Κανονισμός (EOK) αριθ. 1455/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 3103/76 περί τής ενισχύσεως γιά τό σκληρό σίτο

Avis juridique important

|

31982R1455

Κανονισμός (EOK) αριθ. 1455/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 3103/76 περί τής ενισχύσεως γιά τό σκληρό σίτο  

Επίσημη Εφημερίδα αριθ. L 164 της 14/06/1982 σ. 0016 - 0017 Ισπανική ειδική έκδοση: Κεφάλαιο 03 τόμος 25 σ. 0183  Πορτογαλική ειδική έκδοση : Κεφάλαιο 03 τόμος 25 σ. 0183 

ΚΑΝΟΝΙΣΜΟΣ (ΕΟΚ) αριθ. 1455/82 ΤΟΥ ΣΥΜΒΟΥΛΙΟΥ της 18ης Μαΐου 1982 περί τροποποιήσεως του κανονισμού (ΕΟΚ) αριθ. 3103/76 περί της ενισχύσεως για το σκληρό σίτοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1451/82(2), και ιδίως το άρθρο 10 παράγραφος 4,  την πρόταση της Επιτροπής,  Εκτιμώντας:  ότι, σύμφωνα με το άρθρο 10 του κανονισμού (ΕΟΚ) αριθ. 2727/75, η ενίσχυση για το σκληρό σίτο χορηγείται μόνο για ορισμένες ζώνες της Κοινότητος, όπου η παραγωγή αυτή αποτελεί παραδοσιακό και σημαντικό μέρος της γεωργικής παραγωγής- ότι, με βάση τα  κριτήρια αυτά, η εν λόγω ενίσχυση πρέπει να χορηγηθεί στις περιοχές που αναφέρονται στο παράρτημα του παρόντος κανονισμού- ότι ενδείκνυται, κατά συνέπεια, η προς το σκοπό αυτό τροποποίηση του κανονισμού (ΕΟΚ) αριθ. 3103/76(3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 3103/76 τροποποιείται ως εξής:  1. Το άρθρο 1 παράγραφος 1 αντικαθίσταται από το ακόλουθο κείμενο:  "1. Η ενίσχυση που προβλέπεται στο άρθρο 10 του κανονισμού (ΕΟΚ) αριθ. 2727/75 χορηγείται από τα Κράτη μέλη για την παραγωγή σκληρού σίτου στο έδαφός τους στις περιοχές που αναφέρονται στο παράρτημα και σύμφωνα με τους όρους που καθορίζονται στα  ακόλουθα άρθρα." 2. Προστίθεται το ακόλουθο παράρτημα:  "ΠΑΡΑΡΤΗΜΑ ΙΤΑΛΙΑ - Περιφέρειες Abruzzo Basilicata Calabria Campania Lazio Marches Molise Pouglia Sardegna Sicilia Toscana - Ορεινές και λοφώδεις περιοχές καθώς και μειονεκτικές περιοχές που αναφέρονται στην οδηγία 75/268/ΕΟΚ (1) ΓΑΛΛΙΑ - Περιφέρειες Provence - Alpes - Cote d'Azur Languedoc-Roussillon - Ορεινές και λοφώδεις περιοχές καθώς και μειονεκτικές περιοχές, που αναφέρονται στην οδηγία 75/268/ΕΟΚ ΕΛΛΑΔΑ - Περιφέρειες Κεντρική Ελλάδα Πελοπόννησος Ιόνιοι Νήσοι Θεσσαλία Μακεδονία Νήσοι Αιγαίου - Ορεινές και λοφώδεις περιοχές καθώς και μειονεκτικές περιοχές που αναφέρονται στην οδηγία 75/268/ΕΟΚ (1) ΕΕ αριθ. L 128 της 19. 5. 1975, σ. 1."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο Ο Πρόεδρος P. de KEERSMAEKER  (1) ΕΕ αριθ. L 281 της 1. 11. 1975, σ. 1.  (2) Βλέπε σ. 1 της παρούσας Επίσημης Εφημερίδας.  (3) ΕΕ αριθ. L 351 της 21. 12. 1976, σ. 1.